**Петя Ангелова е новият финансов директор на ФЬОНИКС Фарма в България**

Петя Ангелова е новият финансов директор и член на борда на директорите на ФЬОНИКС Фарма в България. Ангелова встъпи в длъжност през юли 2025 г.

Петя Ангелова притежава повече от 20 години опит, през които е заемала редица отговорни и ръководни позиции в областта на финансите и стратегическото управление в България и чужбина. Работила е в секторите на здравеопазването, авиацията, добива на ценни метали и телекомуникациите.

„Присъединявам се към екипа на ФЬОНИКС Фарма с изключителен ентусиазъм, защото вярвам, че професионалният опит, който имам, заедно с експертизата на колегите, ще ни помогнат да затвърдим лидерските позиции на ФЬОНИКС и да реализираме по най-добрия начин стратегическите проекти, които стоят пред нас.“, споделя Петя Ангелова

Петя Ангелова е магистър по Счетоводство в УНСС, притежава диплома по Финансово управление от Асоциацията на дипломираните експерт-счетоводители (ACCA) във Великобритания, както и сертификат за Управление на проекти PRINCE2 от AXELOS, Манчестър.

ФЬОНИКС Фарма е водещ интегриран доставчик на здравни услуги в България с почти 30 години опит на пазара. Компанията обслужва над 3000 аптеки и 250 болници, а в портфолиото си има над 20 000 продукта, специализиран здравен софтуер. ФЬОНИКС Фарма има партньорство с водещи производители на медицински изделия и е ексклузивен представител на водещи чуждестранни производители на българския пазар.